open-index/open-wikipedia-markdown huggingface dataset:
Agnes Bernauer

[thumb|Agnes Bernauer in tabula ignoti pictoris Augustae Vindelicorum [saeculum 18|saeculi XVIII, imitatio exempli saeculi XVI]]
**Agnes Bernauer** (nata fortasse Augustae Vindelicorum c. 1410, mortua prope Strupingam die 12 Octobris 1435) fuit amica et fortasse prima uxor Albrechti III, ducis Bavariae. Propter hoc coniugium ordine ducis non dignum – Agnes enim balneatrix esse dicebatur – Albrechtus in pugnam cum patre suo Ernesto pervenit, qui anno 1435 Agnetem absente marito in Danubio submergi iussit. Vita et mors eius a compluribus scriptoribus descriptae sunt, ex quibus notissima sunt Friderici Hebbel tragoedia *Agnes Bernauer* et Caroli Orff melodrama *Die Bernauerin*. Quarto quoque anno Strupingae fiunt dies festi ludorum Agnes Bernauer (*Agnes-Bernauer-Festspiele*), quibus historia huius feminae in scaena exhibetur.

## Bibliographia 
* Alfons Huber: Agnes Bernauer im Spiegel der Quellen, Chronisten, Historiker und Literaten vom 15. bis zum 20. Jahrhundert. Ein Quellen- und Lesebuch. Attenkofer, Straubing 1999, ISBN 3-931091-45-7.
* Dorit-Maria Krenn, Werner Schäfer: Wer war Agnes Bernauer? Attenkofer, Straubing 2015, ISBN 978-3-942742-49-8.
* Claudia Märtl: Straubing. Die Hinrichtung der Agnes Bernauer 1435. In: Alois Schmid, Katharina Weigand (Hrsg.): Schauplätze der Geschichte in Bayern. C. H. Beck, München 2003, ISBN 3-406-50957-6, S. 149–164.
* Marita Panzer: Agnes Bernauer. Die ermordete ‚Herzogin‘. Pustet, Regensburg 2007, ISBN 978-3-7917-2045-6.
* Werner Schäfer: Agnes Bernauer und ihre Zeit. Nymphenburger, München 1987, ISBN 3-485-00551-7.
* Werner Schäfer: Agnes Bernauer. Geschichte – Dichtung – Bild. Attenkofer, Straubing 1995, ISBN 3-931091-02-3.
* Hans Schlosser: Agnes Bernauerin (1410–1435). Der Mythos von Liebe, Mord und Staatsräson. In: Zeitschrift der Savigny-Stiftung für Rechtsgeschichte. Germanistische Abteilung. Band 122, 2005, S. 263–284.

## Nexus externi 
* 
* Agnes-Bernauer-Festspiele Straubing
* Agnes-Bernauer-Festspiele Vohburg

Categoria:Propinqui hominum clarorum
Categoria:Incolae Germaniae
Categoria:Personae litterariae
Andreas Dement'ev

'''Andreas Demetrii filius Dement'ev'* (Russice Андрей Дмитриевич Дементьев, tr. *Andrej Dmitrievič Dement'ev''; Tueriae natus die 16 Iulii 1928, Moscuae mortuus die 26 Iunii 2018) fuit poeta Sovieticus et Russicus, inter alia ut auctor textuum carminum notus, Praemio Publico URSS (anno 1985) nonnullisque aliis signis laudis ornatus.

## Nexus externi
* Situs interretialis Andreae Dement'ev 

Categoria:Auctores Russici
Categoria:Incolae Moscuae
Categoria:Incolae Unionis Sovieticae
Categoria:Poetae Russiae
Nol

thumb|*Nol* Petropoli anno 1991: Alexius Nicolaev, Theodorus Čistiacov, Demetrius Gusacov, Georgius Staricov
***Nol*** (Russice *Ноль*, scilicet Latine *Zerus*) grex est Russicus musicae rockianae, Petropoli anno 1985 conditus. Ab aliis gregibus musicae Petropolitanae huius temporis harmonio clavili, quod Theodorus Čistiacov gregis conditor artificiose uteretur, distinguebatur. Discus notissimus anno 1991 editus fuit *Песни о безответной любви к Родине* (*Cantica de amore patriae sine responso*) cum compositionibus *Этот русский рок-н-ролл* (''Hic rock'n'roll Russicus*), *Улица Ленина* (*Via Leninis*), *Ехали по улице трамаваи* (*Tramviarii per viam vehebantur*), *Песня о настоящем индейце* (*De Indo sincero carmen*) etc. 

Grege dissoluta Theodorus Čistiacov cum multis aliis musicis laborabat.

## Socii gregis 
thumb|Theodorus Čistiacov anno 2016
* Theodorus Čistiacov (Фёдор Чистяков) — vox, harmonium Russicum (quod *baian'' dicitur)
* Alexius 'Nicols' Nicolaev (Алексей 'Николс' Николаев) — tympana
* Demetrius Gusacov (Дмитрий Гусаков) — cithara gravis
* Georgius Staricov (Георгий Стариков) — cithara, trichordum Russicum (quod *balalaica* dicitur)

## Discographia selecta 
* *Сказки* (*Fabellae*) anno 1989
* *Северное буги* (*Boogie septentrionale*) anno 1990
* *Песни о безответной любви к Родине* (*Cantica de amore patriae sine responso*) anno 1991

## Notae 
## Nexus externi 
* Historia gregis
* Theodori Čistiacov situs officialis

Categoria:Greges musici Russiae
Categoria:Greges musicae rock
Categoria:Constituta 1985
Categoria:Compositio musica
Nestor Ambodic

**Nestor Maximi filius Maximovič-Ambodic** vel **Maximowitsch-Ambodick** (Russice *Нестор Макси́мович Максимо́вич-Амбодик*), anno 1744 natus annoque 1812 Petropoli mortuus, fuit medicus et botanista Russicus. Pater obstetriciorum Russicorum interdum nominabatur. Nomen Latinum *Ambodic* (i.e. *ambo dic*) cepit, cum patronymicum eius idem esset, ut nomen familiare (*Maximi filius* Russice *Maximovič* dicitur).

## Vita 
In pago Veprik, tunc legionis Gadiacensis Exercitus Zaporoviensis Cosacici Imperii Russici et nunc districtus Gadiacensis regionis Poltavensis Ucrainae, in familia sacerdotis natus, Kioviae (in Academia Mohileana) et Argentorati educatus, Petropoli multos annos laborabat permultosque libros edidit.

## Opera nonnulla 
* Dissertatio inauguralis anatomico-physiologica de hepate quam sub divini numinis auspicis ex consensu facultatis medicae pro licentia summos in arte medica honores atque privilegia doctoralia rite capessendi in inclyta Argentoratensium Universitate die XVIII. Maji a. MDCCLXXV. solenni eruditorum examini subjicit Nestor Maximowitsch Ambodick Ukrano-Russus. Argentorati, 1775.
* Novum medico-pathologico-chirurgicum Vocabularium usibus juventutis Rossicae accomodatum; S. onomatologia morborum, eorundemque symptomatum, in corpora humano contingentium; nec non apparatuum, operationum, vincturarum instrumentorum, in chirurgia ad peragendas certas encheireses usitatorum; juxta alphabetum Latinum coordinata, adiunctis terminis artis Rossicis atque Gallicis; quam prima vice in lucem edi curavit. Nestor Maximowitsch-Ambodick, Medicinae Doctor et artis obstetriciae professor publicus. Petropoli, 1785.
* Novum dictionarium botanicum Latino-Germano-Rossicum. Petropoli, 1804.
* Symbolorum et emblematum liber (Russice, Latine, Francogallice, Germanice, Anglice)

## Nexus externi 
Categoria:Alumni Universitatis Argentoratensis
Categoria:Botanistae Russiae
Categoria:Lexicographi
Categoria:Incolae Imperii Russici
Categoria:Medici Russiae
Categoria:Medici Ucrainae
Categoria:Alumni Academiae Kioviensis Mohileanae
Moyses (episcopus Theodosiae)

**Moyses**, episcopus Theodosiae et Mariupolis, nomine baptismali **Michael Humilevski** vel **Humileuski** (Russice *Михаил Гумилевский*), anno 1747 Volodimeriae natus et die 16 Octobris anni 1792 Crimeae mortuus, humanista Russicus fuit, episcopus Ecclesiae Russicae orthodoxae. Platoni Levšinru et Gregorio Potemkin familiaris fuit. Carmina Latina nonnulla composuit. Multa Russice vertit, sed Homeri *Odysseae* versio a Petro Iekimov facta false Moysi attribuebatur. Grammaticam Graecam composuit. In mortem eius Augustinus archiepiscopus Mosquensis elegiam Latinam scripsit.

## Opera nonnulla 
* Дионисия Ареопагита Книги о Небесной Иерархии и Церковном Священноначалии, изданы двумя книжками в Москве 1786 и 1787 гг. в 8 долю листа (Dionysii Areopagitae versio)
* Гомерова Одиссея, перевод прозой в Москве 1788 г. в 8 долю листа (*Odysseae* versio)

## Nexus externi 
* Humilevskii ecloga
* Humilevskii opuscula minora
* Augustini Vinogradski elegia in mortem Moyses

Categoria:Nati 1747
Categoria:Mortui 1792
Categoria:Episcopi Russiae
Categoria:Poetae Latini Russiae
Categoria:Interpretes Graeco-Russici
Categoria:Auctores Latini recentiores
Emericus Sinelli

**Emericus Sinelli** Capuccinus (natus die 29 Iunii 1622 Comarae, mortuus die 23 Februarii 1685 Vindobonae) theologus Austriacus et archiepiscopus Vindobonensis fuit.
## Vita 
Filius Michaelis Senelli, cuiusdam lanii Romani nomine Ioannis Antonii baptizatus est. Lentiae et Ingolstadii studens in ordinem Capucinnorum intravit. Anno 1644 Gmunden in oppido Austriae Superioris professionem religiosam dedit. Primo missionarius praedicans fuit quem mittebant in Austriae Inferioris septentrionem ad protestantes convertendos. Postea Pragae et Vindobonae in Basilica Mariae ad Scotos muneribus fungebatur. In orationibus atque homeliis vitam aulicam criticans consiliarius imperatoris Leopoldi I proclamatus est. Ei anno 1670 persuasit ut Iudaeos e Leopoldstadt pellerentur.

Die 17 Novembris 1680 archiepiscopus Vindobonensis ab imperatore propositus est. Monachus ordinis mendicantis honorem potius refutabat, ut papa Innocentius XI ipse nuntio apostolico transactore acceptationem vehimentissime iuberet. Die 4 Maii 1681 nuntius Franciscus Buonvisi eum episcopum ordinavit. Sinelli consiliarius a secretis imperialis factus est, anno 1682 minister primus quoque. Attamen modestum vivendi genus continuavit. In episcopalibus plerumque egit in vicariotate pro eo episcopus Novostadii Leopoldus Carolus de Kollonitsch.

Secunda obsidio Vienennsis fiebat cum Sinelli episcopus et Marcus Avianensis legatus papalis Vindobonae essent. Cum aulicis Sinelli urbem reliquit; victoria apud Calvum montem parta una cum imperatore die 14 Septembri Vindobonam revenit ubi fana demolita restrui iussit. Promotione cardinalis non iam gavisus est morte sua moriens. Sepeliverunt eum in crypta episcopali ecclesiae cathedralis Sancti Stephani Vindobonensis.

## Bibliographia 
* Rudolf Leeb et alii: *Geschichte des Christentums in Österreich. Von der Antike bis zur Gegenwart*. Uebereuter, Vindobonae 2003, ISBN 3-8000-3914-1
* Franz Loidl: *Geschichte des Erzbistums Wien*. Herold, Vindobonae 1983, ISBN 3-7008-0223-4
* Ernst Tomek: *Kirchengeschichte Österreichs*. Tyrolia, Aeniponte - Vindobonae - Monaci, 1935–59

## Externi nexus 
*Biographia apud NDB
*Sinelli in hierarchia catholica
Patrocinium Dei Genetricis

anno 1399 picta]]
**Patrocinium Dei Genetricis** vel **Omophorium Dei Genetricis** (Graece: Σκέπη τῆς Ὑπεραγίας Θεοτόκου; Slavonice Покро́въ Пресвѧты́ѧ Богоро́дицы) est sollemnitas Ecclesiae Orthodoxae. In Ecclesiis Orthodoxis Graecis diebus 1 et 28 Octobris calendario Gregoriano (vel Neo-Iuliano), in Ecclesia Orthodoxa Russica die 1 Octobris calendario Iuliano (scilicet 14 Octobris calendario Gregoriano) celebratur. Sollemnitas visionem sancti Andreae sali repetit. Nam Andreas Dei Genetricem in Ecclesiam Blachernarum intrantem et supra fideles velamentum suum extendentem vidit. 

Multa templa orthodoxa Patrocinio Dei Genetricis consecrantur; inter ea et haec Russiae notissima, ut Ecclesia Omophorii ad Nerl et "Basilius Beatus" Moscuensis. Multgae urbes et vici nomine sollemnitatis nominantur, ut *Pokrovsk* (*Omophorii urbs*) etc.

## Notae
## Nexus externi
* Preces diei Patrocinii Dei genetricis 

Categoria:Ecclesiae Orthodoxae
Categoria:Feriae Christianae
Categoria:Ecclesia Orthodoxa Russica
Categoria:Ecclesia Orthodoxa Graeciae
Ecclesia Omophorii ad Nerl

thumb|Ecclesia Velamenti ad Nerl
**Ecclesia Omophorii ad Nerl flumen** templum est orthodoxum Russicum lapidis albi (Russ. *белокаменный*), sollemnitati Omophorii Dei Genetricis consecratum. In regione Volodimiriensi in ripa Nerl fluminis prope ad loсum, ubi Nerl in Klazmam flumen se effundit, situm est. Anno 1165 vel 1158 constructum est et praeter picturas murales paene integrum servatum est. 

## Notae
## Nexus externi 
* In situ *Unesco* 

Categoria:Loci hereditatis mundialis in Russia
Categoria:Ecclesiae Russiae
Categoria:Ecclesia Orthodoxa Russica
Categoria:Ecclesiae Praesidii Dei Genetricis
Categoria:Regio Volodimiriensis
Iohannes de Turocz

[thumb|upright=0.8|left|[Matthias Corvinus in libro Iohannis de Turocz pictus.]]
**Iohannes Thurociensis** (Hungarice *Thuróczy János*), Thurotzii circa annum 1435 natus annoque 1488 vel 1489 mortuus, rerum Hungaricarum scriptor Latinus fuit. Operibus Laurentii de Monacis et chronicis Hungaricis usus est.

## Nexus externi 
* *Chronica Hungarorum* Iohannis de Turocz (pp. 39-291)

Categoria:Nati saeculo 15
Categoria:Mortui saeculo 15
Categoria:Auctores Latini mediaevales
Categoria:Historici Hungariae
Polus inaccessibilitatis (statio)

[thumb|[Monumentum Vladimiri Lenini in statione die 19 Ianuarii 2007 visum.]]
**Polus inaccessibilitatis** (Russ. *Полюс недоступности*, tr. *Poljus nedostupnosti*) fuit statio polaris australis quae in usu Russico ad tempus erat. In interna Antarcticae regione, ubi geographicus huius continentis polus inaccessibilitatis situs est, mense Decembri anni 1957 condita et relicta est. Nunc autem nive paene tota obruta est, sed monumentum Lenini in statione positum anno 2007 videri potuit. Altitudo glaciei sub statione est 2980 metra. 

## Fontes
* *Саватюгин Л.М., Преображенская М.А.* Российские исследования в Антарктике. В 3 т. Petropoli, 1999. Т. 1. С. 70. ISBN 5286012655.
* *Трешников А.Ф.* История открытия и исследования Антарктиды. Moscuae, 1963. С. 332. 

Categoria:Antarctica
Categoria:Stationes Antarcticae
Rogerius Varadinensis

**Rogerius Varadinensis** vel **Rogerius magister**, qui circa annum 1242 floruit, anno 1266 mortuus, fuit clericus Catholicus et rerum scriptor Latinus. Canonicus Varadini diu fuit; postea episcopus Spalatensis factus est. Testis invasionis Mongolorum in Hungariam anno 1241 fuit, de quo suum *Carmen miserabile super destructione regni Hungariae per Tartaros facta* composuit. Thomas Spalatensis de eius vita scripsit.

## Nexus externi
* *Carmen miserabile* in *Monumenta Germaniae historica*
* Idem in *Monumenta Arpadiana*

## Fontes
* *Enciclopedia italiana di scienze, lettere ed arti.* Band 29: Reh – Romani. Istituto della Enciclopedia Italiana, Romae 1936, p. 577.
* *Révai nagy lexikona: Az ismeretek enciklopédiája.* Band 16: Racine – Sodoma. Révai, Budapestini 1924, p. 310

Categoria:Mortui 1266
Categoria:Nati saeculo 12 aut 13
Categoria:Auctores Latini mediaevales
Categoria:Clerici
Categoria:Historici Hungariae
Categoria:Scriptores Croatiae
Ferrivia subterranea Petropolitana

**Ferrivia subterranea Petropolitana** est ferrivia metropolitana in Petropoli. Anno 1955 condita est et nunc quinque lineas habet. Anno 2018 stationes sunt novem et sexaginta. Cum lineae Nevam flumen sub terra transeunt, altitudo media stationum, quae 52,52 metra habet, maxima in orbe terrarum est.

## Lineae 
Petropolitana
Categoria:Petropolis
Categoria:Incepta 1955
Museum tomaculorum Germanicum

thumb|Mulhusae coqui.
thumb|Dissaeptum orbiculatum Holtzhusae (usque annum 2020).
thumb|Culina monachica anni 1404, redintegrata.
**Museum tomaculorum Germanicum** (Theodisce *Deutsches Bratwurstmuseum*) inveniebatur usque finem anni 2019 ad Holtzhusam in Circulo Ilm. Insuper finem semitae culturalis et gastronomicae, quae *A cervesia ad tomaculum* inscribitur, definiebat. Ex mense Augusto 2023, museum amplificatum Mulhusae Thuringorum renatum est.

## Historia
Inde a die 28 Maii 2006, quando museum inauguraverunt, signum culinare Thuringiae notissimum, tomaculum in craticiis confectum, domum dignam habet. Expositio documentaria de historia, traditionibus, partibus culturalibus cibi istius regionaliter protecti narrat. Momento speciali est quod prima mentio botuli cum praecepto culinari anni 1404 in finitima urbe Arnstadio fuit in pristino monasterio Benedictinarum apud Fanum Mariae Virginis. Documentum (agitur de ratione nummaria) a praeposito Ioanne de Siebeleben signatum invenit die 13 Iulii 2000 Rudolphopoli Petrus Unger archivarius.

Mense Novembri 2008 museum nactum est Praemium Thuringiense de rebus periegeticis a Ministerio Thuringiensi rerum oeconomicarum laborisque.

## Ostensa
Revera in museo quaecumque ad botulum spectantia praesentantur. Ecce res tales: porcorum educatio, instrumenta macellariorum botulariorumve, machinae botulariae, historiunculae et traditiones de perfecta salsiciorum confectione. Pleraque curat societas amicorum *Freunde der Thüringer Bratwurst e.V.*

## Res unicae
Alibi vix inveneris haec: 
*Dissaeptum orbiculatum tomaculorum 
*Subsellium tomaculorum
*Vehicula tomaculorum
*Fabellae tomaculorum
*Sculpturas tomaculorum
*Theatrum tomaculorum 
*Certamen cantuale tomaculorum
*Seminaria tomaculorum
*Diplomata tomaculorum 
*Regem tomaculorum eligendum (inde a mense Iunio 2018 Norbertus I Sulahensis)
*Praemia tomaculorum 
*Spectacula tomaculorum (e.g. die internationali museorum, die nationali Germanico)

## Servitia
Familiis, institutionibus, circulis privatis in diaetis fastuosis eventa parari possunt. Omnibus petentibus conclavia in diversorio scholae veteris concilientur. Praesertim diebus festis (e.g. die Laboris, die Ascensionis DNIC in caelos) migratores omnes e corde huc invitantur. Saltationes offeruntur necnon seminaria educatoria. Cooperationes fiunt cum aliis societatibus totius mundi tomaculorum culturam colentibus.
thumb|nuntius de migratione Mulhusam; ibi aestate 2023 omnia re-incohata sunt

## Notae
## Nexus externi
* Pellicula de museo
* Critica de rebus in museo oblatis (anni 2008) 
*paginae musei novo in situ Mulhusae
*Histriones tomaculorum

Categoria:Ars coquinaria Germanica
Categoria:Circulus Ilm
Categoria:Musea Germanica
Categoria:Tomacula
Kropotkinskaia statio

thumb|Kropotkinskaia statio
**Kropotkinskaia** est ferriviae subterraneae Moscuensis statio. In *Sokolničeskaia* linea ferriviae sita est. Die 15 Maii anni 1935 aperta est. Architecti stationis  et  fuerunt. Statio ut pars  inaedificati constructa est et ipsa usque ad annum 1957 *Dvorets sovietov* (scilicet Latine *Palatium consiliorum*) nominabatur. Nunc sola e toto hoc palatio immani manet. Postea nomen Petri Kropotkin accepit, quod area, ubi statio sita est, tunc habebat.

## Nexus externi 
* De Kropotkinskaia 
* De Palatio consiliorum 
Categoria:Ferrivia subterranea Moscuensis
Categoria:Aedificia Moscuae
Categoria:Stationes ferriviariae metropolitanae
Laurentius de Monacis

**Laurentius de Monacis**, circa annum 1351 Venetiis et anno 1428 Creta mortuus, vir politicus Venetianus et rerum scriptor et poeta Latinus fuit. 

## Opera nonnulla 
* *Carmen metricum de Caroli Parvi lugubri exitio* (*Historia de Carolo II cognomento Parvolo rege Hungariae* et *Pia descriptio miserabilis casus illustrium reginarum Hungariae* idem carmen est)
* *Oratio de edificatione et incremento urbis Venetae* 
* *Chronicon de rebus Venetis ab U.C. ad annum 1354 sive ad conjurationem Ducis Faledro* (vel *De origine Venetiarum; De vita, moribus et nobilitate Venetorum*)

## Notae 
## De Laurentio 
* Ilona Edit Ferenczi, ''Poetry of Politics: Lorenzo Monaci's Carmen (1387)'', VDM Verlag, 2009.

Categoria:Nati 1351
Categoria:Mortui 1428
Categoria:Auctores Latini mediaevales
Categoria:Historici Italiae
Categoria:Poetae Latini Italiae
Ferrivia subterranea Kioviensis

**Ferrivia subterranea Kioviensis** est Kioviae ferrivia metropolitana. Anno 1960 condita est. Tres lineas (quae sunt Sviatošinsko-Brovarskaia, Obolonsko-Teremkovskaia et Syrecko-Pečorskaia) et 52 stationes nunc habet. Etiam tres lineae aedificantur. Statio *Arsenalnaia*, prope Danaprim flumen in centro Kioviae sita, maximam in orbe terrarum altitudinem habet, quae 105,5 metra est.

## Nexus externi 
* Situs officialis 

Ucrainae ferriviae metropolitanae
Categoria:Kiovia
Ferrivia subterranea Novogardiae Inferioris

thumb|Ferriviae subterraneae Novogardiae Inferioris tabula
**Ferrivia subterranea Novogardiae Inferioris** est ferrivia metropolitana in Novogardia Inferiore. Anno 1985 condita est. Duas lineas (quae sunt Avtozavodskaia et Sormovsko-Meščerskaia) et quindecim stationes nunc habet. Tertia est ferriviarum subterranearum Russiae. Ferrivia tota in una ripa Rhae fluminis dextra sita est,Occam autem flumen per pontem transit.

## Nexus externi 
* Situs officialis

Novogardiae Inferioris
Categoria:Novogardia Inferior
Categoria:Incepta 1985
Ferrivia subterranea Catharinopolitana

thumb|Ferriviae subterraneae Catharinopolitanae tabula
**Ferrivia subterranea Catharinopolitana** est ferrivia metropolitana in Catharinopoli. Anno 1991 aperta est. Unam lineam cum novem stationibus habet; lineae secunda et tertia aedificantur.

## Nexus externi 
* Situs officialis

Catharinopolitana
Categoria:Catharinopolis
Categoria:Incepta 1991
Durrington Walls

***Durrington Walls*** est locus archaeologicus aevi Neolithici in comitatu Wiltonia Angliae occidentalis situs. Ibi vestigia habitationum humanarum circulique sacri reperta sunt. Locus a circulo megalithico *Stonehenge* fere 1.5 chm. distat. Homines, qui ad *Stonehenge* aedificandum convenerunt, apud *Durrington Walls* moravisse censentur. Sues porcellosque satis multos hieme ibi comedebant 

## Bibliographia 
* Dalya Alberge, "Vast neolithic circle of deep shafts found near Stonehenge" in *TheGuardian* (22 Iunii 2020)
* J. F. S. Stone, Stuart Piggott, A. S. J. Booth, "Durrington Walls, Wiltshire: recent excavations at a ceremonial site of the early second millennium BC" in *Antiquaries Journal* vol. 34 (1954) pp. 155–177
* "Durrington" in  Wiltshire vol. 15 pp. 93-105
* G. J. Wainwright, I. H. Longworth, *Durrington Walls: excavations 1966–1968*. Londinii: Society of Antiquaries, 1971

; De alimentis
* Umberto Albarella, Dale Serjeantson, "A passion for pork: meat consumption at the British late Neolithic site of Durrington Walls" in P. Miracle, N. Milner, edd., *Consuming Passions and Patterns of Consumption* (Cantabrigiae: McDonald Institute, 2002) pp. 33-49
* Umberto Albarella, S. Payne, "Neolithic pigs from Durrington Walls, Wiltshire, England: a biometrical database" in *Journal of Archaeological Science* vol. 32 (2005) pp. 589-599
* Oliver E. Craig et al., "Feeding Stonehenge: cuisine and consumption at the Late Neolithic site of Durrington Walls" in *Antiquity* vol. 89 (2015) pp. 1096-1109
* Robin McKie, "What did neolithic workers eat after a hard day at Stonehenge? Sweet pork and rich cheese" in *The Guardian* (15 Octobris 2017)
* R. Madgwick et al., "Multi-isotope analysis reveals that feasts in the Stonehenge environs and across Wessex drew people and animals from throughout Britain" in *Science Advances* vol. 5 (13 Martii 2019)
* Sarah Viner, J. Evans, Umberto Albarella, Mike Parker Pearson, "Cattle mobility in prehistoric Britain: strontium isotope analysis of cattle teeth from Durrington Walls (Wiltshire, Britain)" in *Journal of Archaeological Science* vol. 37 (2010) pp. 2812-2820
* Elizabeth Wright, Sarah Viner-Daniels, Mike Parker Pearson, Umberto Albarella, "Age and season of pig slaughter at Late Neolithic Durrington Walls (Wiltshire, UK) as detected through a new system for recording tooth wear" in *Journal of Archaeological Science* vol. 52 (2014) pp. 497-514

## Nexus externi 
Categoria:Loci habitati neolithici
Categoria:Archaeologia alimentorum
Categoria:Stonehenge
Categoria:Loci archaeologici comitatus Wiltoniensis
Ferrivia subterranea Casanensis

thumb|Ferriviae subterraneae Casanensis tabula
**Ferrivia subterranea Casanensis** est ferrivia metropolitana in Casano. Anno 2005 aperta est. Unam lineam cum undecim stationibus habet, altera aedificatur. Ferrivia omnis in ripa Rhae fluminis laeva sita est, Casancam autem flumen parvum per pontem transit.

## Nexus externi 
* Situs officialis

Casanensis
Categoria:Casanum
Categoria:Incepta 2005
Pactio Vindobonae de lege foederum

[thumb|Civitates qui Pactionem ratam habent (coloris [viridis). Nonnullae civitates id solummodo signaverunt (coloris gilvi)]]
**Pactio Vindobonae de lege foederum** (Francogallice: *Convention de Vienne sur le droit des traités*) de pactionibus foederum inter civitates et generatim, id est, "pactio pactionium" decreta die 23 Maii 1969 Vindobonae a Commissione Internationalis Legis Nationum Unitarum.

Pactio ea et de principio "pacta sunt servanda" et iure cogente definitur. Hodie 45 civitates hanc signaverunt et 118 civitates hanc ratam habent.

## Notae
## Nexus externi
*Texus integralis (Anglice)
*Textus integralis (Francogallice)

Categoria:Ius internationale
Categoria:Foedera
Categoria:Vindobona
Categoria:Constituta 1969
Ferrivia subterranea Samarensis

thumb|Ferriviae subterraneae Samarensis tabula
**Ferrivia subterranea Samarensis** est ferrivia metropolitana in Samara. Anno 1987 aperta est. Unam lineam cum decem stationibus habet. Ferrivia omnis in ripa Rhae fluminis laeva sita est.

## Nexus externi 
* Situs officialis

Samarensis
Categoria:Samara (Russia)
Categoria:Incepta 1987
Vocalis anterior artata rotundata

**Vocalis anterior artata rotundata** est compar [&thinsp;i&thinsp;] vocali sonus rotundatus, qui in systemate Abecedarii Phonetici Internationalis [&thinsp;y&thinsp;] notatur. Anteriore enim parte linguae ad palatum adpropinquante, aer per meatum quam angustissimum procedere cogitur. Insuper rotundatis sive "appressis labris" pronuntiatur.

## De *y* Latina 
Vocalis anterior artata rotundata [y] aliena erat a priscis Romanis, qui suo sermone Latino utebantur eumque in ceterorum Italorum fines expandebant. Iunctis Graecis cum Romanis saeculo II a.C.n. nomina et vocabula Graeca Latine pronuntianda scribendaque erant. Sed *Y* Graeca primum *V* littera reddebatur (sicut Πύρρος > *Burrus* apud Ennium) et sine dubio [&thinsp;u&thinsp;] pronuntiabatur. Mox tamen in eruditorum circulis *Y* littera ex alphabeto Graeco adsumpta est. In vulgari sermone plus minus perstitisse videtur [u] pronuntiatio, sicut in κρύπτα, cuius pronuntiatio vulgaris *crupta* et  testimonio epigraphico et etymologia Romanica (*crupta* > It. *grotta* 'spelunca') confirmatur. 

In nonnullis dialectis Graecis, *Υ* non iam labris rotundatis pronuntiabatur, sed [&thinsp;i&thinsp;] sonabat. Itaque γῦρος 'circulus, ambitus' in Latinitate posteriore et *gyrus* et in sermone vulgari *girus* reddebatur, de quo admonuit Valerius Probus in *Appendice* sua. Honore et praelatione *Y* litterae etiam multae nascebantur formae hypercorrectae, in quibus *Y* pro *V* aut *I* scribebatur, sicut *inclyta* pro *incluta* aut *sylva* pro *silva* 

## Notae 
## Bibliographia 
* Allen, W. Sidney. 1978. *Vox Latina*. Editio secunda. Cantabrigiae: Cambridge University Press.
* Ullmann, Karl. 1893. Die *Appendix Probi.* *Romanische Forschungen* 7: 173–45, 226.

Categoria:Vocales
Thomas Spalatensis

**Thomas Spalatensis**, Spalati anno 1200 natus et ibidem die 8 Maii anni 1268 mortuus, clericus catholicus et rerum scriptor Dalmatinus fuit. In Universitate Bononiensi educatus, anno 1230 archidiaconus Spalati factus est. *Historiam Salonitanorum atque Spalatinorum pontificum* scripsit, fontem historicis Dalmatiae praeutilem. 

## Opus
* Historia seu cronica Salonitanorum atque Spalatinorum pontificum 
* Editio nova

## De Thoma
* Daniele Farlati, *Illyrici Sacri; tomus primus*, Venetiis 1751.
* Antonio Just-Verdus, *Tommaso Arcidiacono e la storia medioevale di Spalato*,in: Atti e Memorie della Società Dalmata di Storia Patria, V, Romae 1966.
* Mirjana Matijević Sokol, *Archdeacon Thomas of Split (1200 – 1268) – A source of early Croatian History*, in: Review of Croatian History, 1/2007, pp. 251–269.

Categoria:Mortui 1268
Categoria:Nati 1200
Categoria:Auctores Latini mediaevales
Categoria:Clerici
Categoria:Scriptores Croatiae
Ferrivia subterranea Novosibirscensis

thumb|Ferriviae subterraneae Novosibirscensis tabula
**Ferrivia subterranea Novosibirscensis** est ferrivia metropolitana in Novosibirsсo. Anno 1985 aperta est. Duas lineas cum quindecim stationibus habet. Obium flumen per pontem 2145 metris transit, qui pons longissimus pontium ferriviarum urbanarum in orbe terrarum est.

## Nexus externi 
* Situs proprius

Novosibirskensis
Categoria:Novosibirscum
Categoria:Incepta 1985
Volfgangus Kubicki

**Volfgangus** (Germanice *Wolfgang*) **Kubicki** (natus die 3 Martii 1952 Brunsvici) oeconomus, causidicus atque rerum politicarum peritus Germanicus factionis Liberalis est.

## Iuventus et munus 
Kubicki Brunsvicum scholam frequentavit atque, postquam anno 1970 testimonium maturitatis adeptus est, Kieliae ad annum 1975 oeconomiae studebat et anno 1975 diploma abstulit. Deinde eodem in loco iurisprudentiae studebat atque anno 1985 secundam probationem accepit. Dehinc causidicus operam dat.

## Cursus honorum 
Kubicki ab anno 1971 sodalis factionis FDP est, annis 1990 - 1992, 2002 atque ab 2017 legatus ad DietamFoederalem Germaniae est. Anno 2017 etiam praeses vicarius Dietae Foederalis electus est. Praeterea autem annis 1992 - 2017 legatus ad senatum terrae Slesvici-Holsatiae erat.

## Familia 
Kubicki ter uxorem duxit, pater est filiarum gemellarum.

## Nexus externi 
* Curriculum vitae in situ interretiali Dietae Foederalis Germaniae
* Volfgangus Kubicki apud facebook

Categoria:Alumni Universitatis Chiloniensis
Categoria:Causidici
Categoria:Legati Diaetae foederalis Germaniae
Mamadou Tangara

**Mamadou Tangara** (Banjul in urbe natus die 4 Iunii 1965) est politicus Gambiae. 

Alumnus est universitatum Mahometi I ad Ugda in Maroco, Lovaniensis Catholicae in Belgica, Lemovicensis in Francia. Linguam Francogallicam ab anno 1994 usque in 2000 apud universitatem Gambiensem docuit. Ter minister a rebus externis Gambiae meruit, a die 7 Iunii 2010 ad mensem Aprilem 2012, iterum ab Augusto usque in Decembrem eiusdem anni, iterum a die 29 Iunii 2018. Bis annis 2010 et 2013 brevibus temporis spatiis minister ab eruditione superiori factus est. Inter annos 2013 et 2016 legatus permanens Nationibus Unitis Gambiensis, ab 2017 usque in 2018 legatus permanens Gambiensis Comorensisque fuit.

## Nexus externi 
* "New Permanent Representative of Gambia Presents Credentials" (3 Maii 2017) apud Nationes Unitas

Categoria:Homines vivi
Categoria:Nati 1965
Categoria:Politici Gambiae
Categoria:Legati Gambiae
Categoria:Ministri rerum externarum
Categoria:Alumni Universitatis Ugdae
Categoria:Alumni Universitatis Catholicae Lovaniensis (UCLouvain)
Categoria:Alumni Universitatis Lemovicensis
Categoria:Professores Universitatis Gambiensis
Categoria:Legati Nationibus Unitis
Syndroma intervalli QT longi

[thumb|**Intervallum QT** (caerulea linea infra visibilis) contractionem et relaxationem [Myocrdium|myocardii indicat. Intervallum **longius** quam 480&nbsp;ms periculosum est.]]
**Syndroma intervalli QT longi** sive abbreviatura internationalis **LQTS** (ICD-10: I45.8) est perturbatio repolarisationis cordis periculum mortis repentinae complectens. Symptomata possunt esse sensus rhythmi perturbati cordis, convulsiones. Non raro causa genetica cognoscibilis est.

Hodie syndroma intervalli QT longi non raritas spectatur, quia praevalentia sua aestimatur 1 : 2&thinsp;500.

## Intervallum QT 
## Aetiologia (causa) 
Hactenus varia pericula ortus syndromae intervalli QT longi inventa sunt:
* Genus femininum
* Aetas provecta
* Insufficientia renum sive hepatis
* LQTS vel syndromae eius in familia notae
* Morbi cardiovasculares praesentes
* Perturbationes electrolytorum sanguinis, scilicet hypokalaemia, hypocalcaemia, hypomagnesaemia
* Mutationes geneticae
* Opera et cogitationes faticantes

### Genetica 
Ut causae LQTS nonnullae mutationes geneticae inventae sunt.

## Symptomata 
Symptomata sensus rhythmi perturbati de repente prodire possunt. Etiam convulsiones occurrunt.

## Diagnosis 
[thumb|Exemplum [electrocardiogrammatis **intervallum QT longius** (477&nbsp;ms) monstrans]]
Descriptio symptatum aegroti, electrocardiogramma cum intervallo longiore (nonnumquam autem non semper perseverans), anamnesis familiaris apta diagnosem morbi elucere possunt.

## Therapia 
In tractando LTQS secundum aetiologiam **medicamenta** ut beta receptoriorum inhibitores vel Mexiletinum commendari licent. *Opera laboriosa* vitanda sint. Nonnulla medicamenta periculosa sunt, per exemplum erythromycinum (antibioticum), antiarrhythmica classis III. Implantatio *cardiovertoris et defibrillatoris* (*ICD*) commendanda est.

* Arrhythmia cordis
* Electrocardiogramma
* Morbus comitialis

## Notae 
## Nexus externi 
* Calculator intervalli QT 
* *GARD* de syndroma intervalli QT longi. 
* Fundamentum syndromarum mortis repentinae arrhythmiae causa. 
* *Internetmedicin.se* de syndroma intervalli QT longi. 

Categoria:Cardiologia
Categoria:Morbi cardiovasculares
Congressus universalis Esperanticus

mandatum congressus novi celebrandi accipiunt]] 
**Congressus universalis** (Esperantice: *Universala Kongreso de Esperanto*, compendiarie: *UK*) quotannis ab Universali Societate Esperantica/UEA celebratur. Eum multis Esperantici fautoribus maximi momenti esse constat. Programmata res culturales administratoriasque comprehendunt. 

## Historia 
e]] 
Congressum primum Gesoriaci habuerunt advocato Alfredo Michaux instigante. Anno 1923 organizatio congressuum celebrandorum fundata est, antequam anno 1933 laborem istum sibi arriperet UEA. Usque annum 1961 secretarius congressus primus semper in situ habitavit, postea Roterodamo directo e Grapheo centrali UEA omnia disponebat. 

Bellis impedientibus annis inter 1916 et 1919 atque annis inter 1940 et 1946 Congressus universales fieri proh dolor non potuerunt. Interim in plus quam triginta terris congressus fecerunt. Celebrationes extra Europam inde ab annis 1980 magis crebrae sunt. 
## Argumenta
Traditionaliter in initio sessio salutatoria fit, in fine sessio valedictoria. Saepe iam ante initium sollemne programmata inofficialia dantur. In congressu multa officialia ad UEA spectantia peraguntur, sed occasiones fructiferae multae etiam aliis organizationibus dantur ut sese praesentent. Academia Esperantica convenit et Universitas internationalis congressuum (IUK) quoque multa scitu digna idiomate Zamenhofiano docet. Programmata culturalia, librorum praesentationes, concentus, ballationes, excursiones congressum digne ornant. Participes revera ex omni orbe terrarum veniunt.

## Congressus infantium et adulescentium
Simul celebratur Conventiculum infantium (*Internacia Infana Kongreseto de Esperanto*, IIK) liberis annorum inter 6 et 14 dicatum. Id prima vice Monaci factum est. Inde ab anno 1938 Conventiculum adulescentium fit *(Internacia Junulara Kongreso*, IJK) Associatione iuventutis Esperanticae internationali moderante.  
## Omnium conventuum elenchus
## Externi nexus
* UEA.org: Kongresoj 
* De Congressibus universalibus (imagines) 

## Notae
Categoria:Lingua Esperantica
Modus vivendi

**Modus vivendi** (Theodisce *Lebensstil*) in psychologia, secundum Alfredum Adlerum, psychiatrem Austriacum, est unum e nonnullis constructis quae dynamicas personalitatis describunt. Unicum, non conscium, semperque iteratum hominis modum respondendi (aut vitandi) principalia vivendi pensa significat, quae sunt amicitia, amor, labor. Hic modus, in prototypo puerili inhaerens, constans per vitam manet, nisi per psychotherapiam profunditatis commutatur.

*Ars vivendi
*Diaeta
*Diplomatia
*Habitus vitae
*Modus ponens
*Modus tollens
*Modus vivendi (sociologia)
*
*
*
*Psychotherapia
*Gulielmus Stekel
*Temperamentum

## Notae
## Bibliographia
*Berne, Eric. 1972. *What Do You Say After You Say Hello? The psychology of human destiny.* Novi Eboraci: Grove Press. ISBN 0394479955.
*Bishop, Malachy L., et Warren L. Rule. 2005. *Adlerian Lifestyle Counseling: Practice and Research.* Novi Eboraci: Routledge. ISBN 0-415-95216-6.
*Eckstein, Daniel, et Roy Kern. 2009. *Psychological Fingerprints: Lifestyle Assessments and Interventions.* Dubuque Iovae: Kendall/Hunt. ISBN 0-7575-6189-6.
*Mosak, Harold H., et M. Maniacci. 1999. *A Primer of Adlerian Psychology.*
*Powers, Robert L., et Jane Griffith. 1987. *Understanding Life-Style: The Psycho-Clarity Process.* Sicagi: Americas Institute of Adlerian Studies. ISBN 0-918287-03-0.
*Shulman, Bernard H., et Harold H. Mosak. 1988. *Manual for Life Style Assessment.* Muncie Indianae: Accelerated Development. ISBN 0-915202-72-7.

## Nexus externi
**Individual Psychology* Alfredi Adleri.

Categoria:Modi vitae
Categoria:Psychologia Adlerana
Ordo natalis

[thumb|[Sorores]]
[thumb|upright=0.8|[Fratres Marx.]]
[thumb|upright=0.8|Tres [eorundem parentium liberi annis 1890 picti]]
**Ordo natalis** est ordo per quem infans in sua familia nascitur; inter exempla sunt natus primus et natus secundus. Multi credunt ordinem natalem psychologicum hominis progressum penitus diutineque movere; quae autem affirmatio a nonnullis iterum atque iterum recusata est.

Alfredus Adler (1870–1937), medicus psychiaterque Austriacus atque aequaevus Sigismundi Freud et Caroli Jung, fuit inter primis theoristis qui ordinem natalem personalitatem hominis movere proposuit.

## Notae
## Bibliographia
*Adler, Alfred. 1964. *Problems of neurosis.* Novi Eboraci: Harper and Row.
*Bradshaw, John. 1996. *The Family: A New Way of Creating Solid Self-Esteem.* Health Communications. ISBN 1558744274.
*Isaacson, Clifford E. 2002. *The Birth Order Effect: How to Better Understand Yourself and Others.* Adams Media Corporation. ISBN 1580625517.
*Rodgers, J. L., H. H. Cleveland, E. Van Den Oord, et D. C. Rowe. 2000. Resolving the debate over birth order, family size, and intelligence. *American Psychologist* 55(6): 599–612. . PMID 10892201.
*Rohrer, Julia M., Boris Egloff, et Stefan C. Schmukle 2015. Examining the effects of birth order on personality. *Proceedings of the National Academy of Sciences* 112(46): 14224–14229. . ISSN 0027-8424. PMID 26483461. PMC 4655522.

*Partus
*Proles eorundem parentum
*Psychologia

## Nexus externi
*Ordo natalis et intellegentia.
*natalis et personalitas.
*Commentarius in CNN.
*Commentarius in *The Independent,* periodico Britannico.
*Commentarius in *Time,* periodico Americano.
*Commentarius de CEO, in *USA Today,* periodico Americano.

Categoria:Psychologia Adlerana
Categoria:Aetates hominis
Categoria:Pueritia
Rudolphus Dreikurs

**Rudolphus** (vulgo *Rudolf*) **Dreikurs** (Vindobonae die 8 Februarii 1897; Sicagi die 25 Maii 1972) fuit psychiater et educator Austriacus et tum Americanus, qui systema psychologiae individuae Alfredi Adleri in rationem pragmaticam ad improbos puerorum mores intellegendos atque ad mores cooperativos sine poena aut praemio efficiendos vertit. Anno 1952, Societatem Psychologiae Adleranae Americanam Septentrionalem et Universitatem Adleranam condidit.

## Opera
Inter eius opera sunt:
*''A Parent's Guide to Child Discipline* Rudolphi Dreikurs et Loren Grey 
**The Challenge of Marriage* 
**The Challenge of Parenthood* 
**Children: The Challenge* Rudolphi Dreikurs et Vicki Soltz. ISBN 978-0-470-83508-1.
**Coping With Children's Misbehavior, a Parent's Guide* 
**Discipline Without Tears* Rudolphi Dreikurs et aliorum. ISBN 978-0-452-26898-2.
**Encouraging Children to Learn* Rudolphi Dreikurs et Don Dinkmeyer 
**Family council: the Dreikurs technique for putting an end to war between parents and children (and between children and children)* 
**Fundamentals of Adlerian Psychology* 
**Maintaining Sanity in the Classroom: Classroom Management Techniques* Rudolphi Dreikurs et aliorum 
**New Approach to Discipline: Logical Consequences* 
**Psychology in the Classroom: A Manual for Teachers* 
**Social Equality the Challenge of Today*

## Bibliographia
*Terner, Janet, et W. L. Pew. 1978. *The Courage to Be Imperfect: The Life and Work of Rudolf Dreikurs.* Novi Eboraci.

## Nexus externi
*Biographia in *AdlerPedia.''
*Centro de Estudios Adlerianos in Uruguaia.

Categoria:Alumni Universitatis Vindobonensis
Categoria:Auctores Anglici
Categoria:Auctores Theodisci
Categoria:Incolae Sicagi
Categoria:Incolae Vindobonae
Categoria:Psychologia Adlerana
Categoria:Psychologi Austriae
Categoria:Psychologi Civitatum Foederatarum
Categoria:Iudaei
Categoria:Scriptores Austriae
Categoria:Scriptores Civitatum Foederatarum
Universitas Adler

[thumb|[Alfredus Adler (1870–1937).]]
**Universitas Adler**, vulgo *Adler University* est non lucrativa eruditionis superioris institutio quae in tribus campis (Sicagi Illinoesiae, Vancuverii Columbiae Britannicae, et in interrete) plus quam 1400 discipulos in curriculis magistralibus doctoralibusque mutationi sociali dicatis habet. Olim appellabatur The Adler School of Professional Psychology (Adleriana Psychologiae Professionalis Schola), sed fiduciariis consensu omnium placuit ut nomen anno 2015 ineunte mutaretur. Universitas ex Alfredo Adler (1870–1937), medico, psychotherapista, psychologiaeque Adleranae conditore, appellatur.

Universitas Adlerana est veterrima psychologiae schola libera in America Septentrionali et socius gregis National Council of Schools and Programs of Professional Psychology appellati.

Conditor universitatis erat Rudolphus Dreikurs (1897–1972), psychiater qui Sicagum anno 1937 immigravit, Adlero mox mortuo. Ex anno 2003, praeses est Raymond E. Crossman, PhD, quintus in historia universitatis.

## Notae
*Iustitia socialis

## Nexus externi
*Situs universitati proprius.
**Adler University 2017 Annual Report.* Pellicula, YouTube.
*De Universitate Adlerana. "Grad School Listings," *The Princeton Review.*

Categoria:Psychologia Adlerana
Categoria:Constituta 1952
Categoria:Instituta erudita
Categoria:Scholae superiores Sicagenses
Zerynthia

[thumb|*[Zerynthia polyxena.*]]
***Zerynthia*** est genus papilionum subfamiliae Parnassiinarum familiae Papilionidarum, cuius historia est multiplex quia multa nomina ad eius species adhibita sunt.

## Species 
*Zerynthia* in speciebus sequentibus consistit:
* *Zerynthia caucasica* (Lederer, 1864)
* *Zerynthia polyxena* (Denis & Schiffermüller, 1775)
* *Zerynthia rumina* (Linnaeus, 1758)

## Taxinomia
Vide Ackery (1975), Larsen (1973), Kuhna (1977), Kocak (1975, 1977), de Freina (1979), Vazrick Nazari et Felix A. H. Sperling (2007).

## Notae
## Nexus externi
**Zerynthia* apud tolweb.org (Arbor Vitae).

Categoria:Genera animalium
*
Categoria:Taxa Ochsenheimer
Categoria:Taxa 1816
Circuitus Franciae 2018

thumb|upright=1.5|Iter Circuitus Franciae 2018.
**Circuitus Franciae 2018** fuit centesima quinta editio Circuitus Franciae, unius e tribus birotationis Circuitibus Grandibus. Incipiet certamen Nerii Monasterii in Vendea praefectura Franciae die 7 Iulii, finivitque ad stationem Camporum Elysii Lutetiae die 29 Iulii. Rectores 178 ex viginti duabus manibus cursu birotario certabunt. Circuitus, 3329 chiliometra longus, fuit saeculi brevissimus, et circuitus e Vendea quinquies profectus est. Certamen una hebdomade dilatum est quia id et Certamen mundanum pedilusorium (2018) inter se repugnabant.

## Manus
Omnes duodeviginti manus mundiales UCI, quia Circuitus Franciae unum e certaminibus UCI World Tour est, cursu necessarie certare poterunt. Praeterea, quattuor manus UCI Professional Continental manus *wildcard* die 6 Ianuarii 2018 nuntiatae sunt, *peloton* manuum viginti duarum complentes. Quae manus sunt Cofidis, Direct Énergie, et Fortuneo–Samsic e Francia et Wanty–Groupe Gobert e Belgio, quorum omnes in certamine antea adfuerunt.

;Manus UCI World
*AG2R La Mondiale
*Astana
*Bahrain–Merida
*BMC Racing Team
*Bora–Hansgrohe
*EF Education First–Drapac p/b Cannondale
*Team Dimension Data
*Team Katusha–Alpecin
*LottoNL–Jumbo
*Lotto–Soudal
*Movistar Team
*Mitchelton–Scott
*Quick-Step Floors
*Team Sky
*Team Sunweb
*Trek–Segafredo
*UAE Team Emirates
*Groupama–FDJ
;Manus UCI Professional Continental
*Cofidis
*Direct Énergie
*Fortuneo–Samsic
*Wanty–Groupe Gobert*

## Stationes
[thumb|Acclivitas ad Alpe d'Huez, hic anno [Circuitus Franciae 2011|2011 picta, primum post 2015 videbitur, quia finis stationis duodecimae erit.]]
[thumb|Paene 2.7 km [saxum|saxorum ab Auchy-lez-Orchies ad Bersée erit longissima certaminis via *pavé.*]]

Itinerarium certaminis die 17 Octobris 2017 nuntiatum est.

## Notae
## Nexus externi
*Situs publicus.

Categoria:Circuitus Franciae anno digesti
Categoria:2018
Archidioecesis Montisvidei

300px|thumb|right|Ecclesia cathedralis Montisvidei 

**Archidioecesis Montisvidei** sedes archiepiscopalis Uraquariana Ecclesiae Catholicae Romanae, in Regione ecclesiastica Uraquariae sita, cuius caput est Urbs Montis Videi.

Archidioecesis condita anno 1832 et hodie ei 83 paroeciae sunt.

Ioannes Paulus II haec archidioecesis visitavit anno 1987 et anno 1988.

## Episcopi et Archiepiscopi 
* Damasus Antonius Larrañaga † (1832 - 1848)
* Laurentius Antonius Fernández † (1848 - 1852)
* Iosephus Benitus Lamas † (1854 - 1857)
* Hyacinthus Vera y Durán † (1859 - 1881)
* Innocentius María Yéregui † (22 Novembris 1881 - 1890)
* Marianus Soler † (1891 - 1908)
** Ricardus Isasa † (1908 - 1918) (administrator apostolicus)
* Ioannes Franciscus Aragone † (1919 - 1940)
* Antonius María Barbieri, O.F.M.Cap. † (1940 - 1976)
* Carolus Parteli Keller † (1976 - 1985)
* Iosephus Gottardi Cristelli, S.D.B. † (1985 - 1998)
* Nicolas Cotugno Fanizzi, S.D.B. (4 Decembris 1998 - 11 Februarii 2014)
* Daniel Ferdinandus Sturla Berhouet, S.D.B., post 11 Februarri 2014

## Dioeceses suffraganeae
* Dioecesis Canalopolitana
* Dioecesis Floridensis
* Dioecesis Maldonadensis-Orientalis Orae
* Dioecesis Melensis
* Dioecesis Mercedaniana
* Dioecesis Fodinensis
* Dioecesis Saltensis in Uraquaria
* Dioecesis Sancti Iosephi in Uraquaria
* Dioecesis Tacuarembiana

## Nexus externi 
* Pagina domestica

Montisvidei
Categoria:Urbs Montis Videi
Dioecesis Tacuarembiana

300px|thumb|right|Ecclesia cathedralis Tacuarembiana 

**Dioecesis Tacuarembiana** est dioecesis Ecclesiae Catholicae in Uraquaria sita, cuius sedes est Tacuarembó in civitate homonima. 

## Historia 
Dioecesis Tacuarembiana die 22 Octobris 1960 a papa Paulo VI erecta et Archidioecesis Montisvidei suffraganea est. Primus episcopus Carolus Parteli Keller factus est.

## Episcopi 
* Carolus Parteli Keller † (1960 - 1966)
* Michael Balaguer † (1966 - 1983)
* Daniel Gil Zorrilla, S.J. † (1983 - 1989)
* Iulius Caesar Bonino Bonino † (1989 - 2017)
* Petrus Ignatius Wolcan Olano, postea 19 Iunii 2018

* Dioeceses Ecclesiae Catholicae

## Nexus externi 
* 

## Notae 
Tacuarembiana
Petrus Ignatius Wolcan Olano

**Petrus Ignatius Wolcan Olano** (natus Novae Helvetiae in urbe provinciae Coloniae Uraquariae 21 Octobris 1953) est a die 19 Iunii 2018 episcopus electus Tacuarembianus.

## Vita
Natus Novae Helvetiae anno 1953, consecratus est anno 1986 presbyter dioeceseos Mercedanianae, cuius vicarius generalis ex anno 2015 nominatus est.

Papa Franciscus eum espiscopum Tacuarembianum die 19 Iunii 2018 nominavit, et ab episcopo Carolo Maria Collazzi Irazábal die 12 Augusti consecratus est.

## Notae 
## Nexus externi 
* 

Categoria:Episcopi Ecclesiae Catholicae
Categoria:Episcopi Uruguaiae
Categoria:Incolae Uruguaiae
Beatus ille qui procul negotiis

***Beatus ille qui procul negotiis*** est initium secundi epodi poetae Horatii Flacci (65-8 a.C.n.). 

Plenius caput carminis sonat:

„Beatus ille, qui procul negotiis,
:ut prisca gens mortalium, 
:paterna rura bobus exercet suis, 
:solutus omni faenore; 
:Neque excitatur classico miles truci
:neque horret iratum mare
:forumque vitat et superba civium
:potentiorum limina.“ (Epodon II, 1-8)

## Nexus externi 
Categoria:Quintus Horatius Flaccus
Categoria:Carmina
Categoria:Litterae Latinae aevi Augustani
Categoria:Italiae scripta
Claudia Wiener

**Claudia Wiener** (nata die 19 Augusti 1964 Suevofurti) philologiae Latinae profestrix apud universitatem Monachensem. 

Wiener cum inter annos 1983 et 1990 Herbipoli atque Senae Iuliae utrique linguae studuisset anno 1994 legendi veniam adepta est. Deinde postquam sex annos Herbipoli munere docentis functa erat anno 2003 profestrix Latinae linguae Monachensem apud universitatem nominata est. Praecipue litteris aetate imperatorum confectis necnon quomodo nobis servata sint studet. 

Categoria:Philologi Germaniae
Categoria:Professores Universitatis Monacensis
Categoria:Professores Universitatis Herbipolensis
Glycinum

thumb|L-glycinum unum aminoacidorum viginti formationis proteinorum in organismis.
**L-glycinum** sive **L-glycina** (abbreviatura IUPAC:**Gly** vel **G**) est α-aminoacidum formulae chemicae NH2-CH2-COOH et simul unum aminoacidorum viginti formationis proteinorum in organismis. In organismo vivo glycino munus neurotransmissoris est.

* Neurotransmissor

## Notae 
Categoria:Acida aminica